Daniel de la Torre

Daniel de la Torre Alvaredo, coñecido como Dani de la Torre, nado en Monforte de Lemos en 1975Ficha "Dani de la Torre" en AVG., é un director, realizador e guionista galego.

 Traxectoria 
Despois de estudar Imaxe e Son en Ourense, filmou diversas curtametraxes, como Minas (2004), Lobos (2004) e Bos días (2006). En 2010 dirixiu e coescribiu a miniserie de dous episodios Mar libre, interpretada por Miguel de Lira, Luis Zahera e José Ángel Ejido, entre outros.

En 2015 dirixiu a súa primeira longametraxe, O descoñecidoFicha da película en IMDb ., cun guión de Alberto Marini e que contou coas interpretacións de Luís Tosar, Elvira Mínguez, Javier Gutiérrez e Goya Toledo, entre outros, que foi rodada na Coruña. O filme levou doce galardóns nos Premios Mestre Mateo 2015, incluídos mellor filme, mellor director e mellores actores e actrices protagonistas e secundarios. Ademais gañou dous Premios Goya (mellor montaxe e mellor son) e tivo oito candidaturas, incluída a de mellor director novel para Dani de la Torre.

En 2018 dirixiu a curtametraxe Álex y Julia, para Estrella Damm, con Michelle Jenner e Oriol Pla. Logo dirixiu o filme A sombra da lei, con guión de Patxi Amezcua e protagonizada de novo por Luís Tosar, xunto con Michelle Jenner, Vicente Romero e Manolo Solo entre outros. A película gañou tres Premios Goya (mellor fotografía, dirección artística e deseño de vestiario) e dez Premios Mestre Mateo, incluído o de mellor película e o segundo premio ó mellor director para de la Torre.

 Filmografía 
 Cine 
 O descoñecido (2015)
 A sombra da lei (2018)
 Live is Life. La gran aventura (2020). Director.
 Zeta (rodaxe en 2024).

 Televisión 
 Mar libre (2010).
 La Unidad (2020). Movistar+
 La Unidad Kabul (2023). Movistar+. Creada con Alberto Marini.
 Marbella (2023). Movistar+ Creada con Alberto Marini.

 Curtametraxes 
 Minas (2004).
 Lobos (2004).
 Bos días (2006).
 Zeus & Apolo (2018)
 Álex y Julia (2018).

 Notas 

Categoría:Directores de cinema de Galicia
Categoría:Personalidades do audiovisual galego
Categoría:Nados en Monforte de Lemos
Categoría:Nados en 1975
Categoría:Premio Mestre Mateo á mellor dirección